Denise Affonço

Denise Affonço (Phnom Penh, Kanbodia, 1944) idazlea da. 

 Bizitza 

Aita frantsesa eta ama vietnamdarra. 1975ean Khmer Gorrien estatu-kolpea gertatu zenean, idazkari lanetan aritu zen Phnom Penh-eko enbaxada frantsesean. Affonçok senarrarekin eta seme-alabekin Kanbodian geratzea erabaki zuen. Handik gutxira landa eremura erbesteratu zituzten, eta era guztietako zigorrak jaso zituzten. Alaba eta senarra hil egin ziren. 

 Testigantza 
1979an, Vietnamgo inbasioak Khmer Gorrien erregimenetik libratu zuen herrialdea, eta, handik hilabete gutxira, Affonçok testigantza eman zuen erregimeneko buruzagi ziren Ieng Sary eta Pol Pot-en aurkako epaiketan. Bere testigantza prestatzean idatzi zituen oharrak El infierno de los jemeres rojos lanaren oinarria izan ziren, Frantzian 2005ean argitaratua. Ondoren Denise Affonço Parisera joan zen bizitzera.

 Erreferentziak 

 Kanpo estekak 

Kategoria:Phnompenhdarrak
Kategoria:Genozidioetatik bizirik ateratakoak
Kategoria:XXI. mendeko emakume idazleak
Kategoria:Kanbodiako idazleak